# Referat FAU møte Gimle 17.09.2024

Oppmøte: 20 stk, alle klassene representert bortsett fra 9D

Innkalling i Spond godkjent

## Nytt fra rektor

8 stk 10.klasser gikk ut i vår

6 nye 8. klasser startet i høst, 8. klassingene er i østfløyen og oppstart av skoleåret oppleves roligere.

Bibliotekaren døde brått i sommer. Noen utfordringer med bibliotektjenesten pga dette. Bruker ekstern tjeneste nå. Vurderer hvordan denne tjenesten skal være fremover.

Budsjett i Bergen kommune; det er en utfordrende økonomisk situasjon som også påvirker skolen.

Konseptutvikling for bygget; et firma, Metier, som står for denne utredningen. Rektor, FAU, og elever har vært delaktige. Ventilasjonsanlegget må på sikt skiftes og dette kan ikke gjøres når elevene går der da det er en omfattende saneringsjobb. Da vil det være nødvendig med erstatningsskole. Rektor tror dette blir flere år til.. Det som skal gjøres i første omgang nå er at aggregat skal skiftes, dette skal skje til sommeren. Det er også for få klasserom, og Gimle leier pr i dag rom i kirken i nabolaget. Det er for lite felles- og uteareal, og usle toalettfasiliteter. Rektor oppfordrer FAU til å uttale seg offentlig i forbindelse med konseptutredningen av Gimle skole.

Hyller i klasserom; kjøpt inn til alle klassene, ikke montert alle enda.

Gode ansatte, flinke med elevene, ta kontakt med kontaktlærer om det er noe med enkeltelever. Rektor oppfordrer også til å ta kontakt med henne om det er noe.

## Økonomi

Startet i fjor med 60 000 på konto

Inntekt midler: 30 000 til kurs. Det ble holdt matkurs

Inntekt parkering: ca 50 000

Etter skoleball: Overskudd, 3000 ble delt ut til hver klasse 10. klasse.

FAU Sponset 12 000 til 9.trinn på bading.

Nå er det 80 000 på konto.

## Parkering:

Ønsker en mer rettferdig fordeling av inntektene, ikke basert på hvor mye man klarer å tjene på de enkelte kamper. Parkeringsvakter vil bli fordelt på alle klassene.

Se forslag for hvordan dugnaden kan organiseres, og fordelingsnøkkel av inntekter. Dette ligger i Spond.

En forelder i 10c, som ikke er i FAU, har sagt seg villig å være parkeringsansvarlig. Må få tilgang til Spond gruppen slik at han kan kommunisere.

## Spond:

Delt inn i undergrupper for hver klasse

Filer med informasjon om aktiviteter/oppgaver

Alle har tilgang til å legge inn dokumenter

Med mål om å lage det enkelt for de som kommer etter oss

## Valg av FAU styret:

Leder: Trude

Nestleder: Vibeke

Sekretær: Marie

Økonomi/kasserer: Ronan

#### Andre fordelte oppgaver

Natteravn: Unni

Parkeringsansvarlig: Tobias Nieber

## Kommunikasjon/Klassegrupper:

FAU må jobbe for at alle klassene har en gruppe til å kommunisere. FAU og sosialkomite er avhengig av en kommunikasjonskanal for å jobbe med klassemiljøet. FAU representant bør vite hvem som er i sosialkomite, det er i dag ikke alle som har oversikt

Diskusjon i dag ender med at FAU vil ha som mål å opprette Spond i hver klasse og etablere dette som kommunikasjonskanal for foreldre ved Gimle skole. Det vises til idretten som har gode resultater å vise til med bruk av Spond. Dette bør være på plass i hver klasse innen neste FAU møte. Dersom en klasse har en velfungerende FB-gruppe kan man vurdere å beholde denne dersom et skifte kun vil føre til støy, men målet er at alle skal inn i Spond og at representantene jobber for å oppnå dette.

## Grupper:

#### Halloween:

Alle fra 8.trinn. Jobber i gruppe frem til etter Halloween.

#### Politisk gruppe:

For eksempel konseptutvikling; er det noen som brenner spesielt for dette. Tas opp igjen på neste møte

#### Skoleball:

Alle fra 10.trinn. Arbeider i gruppe fra januar.

#### Natteravn:

Strukturen er dannet for Gimle av Unni og Nora som startet dette fjor. Unni sitter i styret, og er med å organisere fremover. Ønsker hjelp av en til for å organisere rekruttering av voksne. Dette tar vi opp på neste FAU møte. Det har vært mye jobb med rekruttering. Trenger minst 6 stk voksne hver fredag kl 21-24 i sommerhalvår. Se mer informasjon om Natteravn på FB Årstad Natteravn, eller i Spond. Pr i dag melder voksne seg til datoer som passer. FAU må vurdere om man skal fordele vakter ut til alle foreldre.

Ledige vakter som Natteravn i høst: 20 sep, 27 sep, 4 okt, 25 okt 31 okt. Starter opp igjen i april. Alle FAU representantene oppfordres til å sende ut purring til sin klasse. Det lages et skriv som kan brukes til informasjon/rekruttering.